BTHSZ Utánpótlás és Női
 Egyéni úszós bajnokság
és 
Válogató Verseny
2026

A verseny időpontja: 2026. május 23. 
A verseny helyszíne: Várpalota, Nagybivalyos Horgásztó

Versenybizottság: Balogh Tibor elnök
                                 Danó Gábor csapatkapitány
                                 Nagy Sándor Nagybivalyos HE elnök
Nevezési díj: 5000 Ft/fő mely tartalmazza a közös étkezés költségét is 
                        Az U15 korosztály számára a nevezés díjtalan!
A rendezvény, 2 fordulós, egyéni nyílt horgászverseny, a BTHSZ-hez tartozó egyesületek tagjai részére. A verseny célja: Népszerűsíteni a szövetségi horgászversenyzést, minél erősebb csapat összeállítása az országos versenyekre, a szabadidő kellemes eltöltése más horgászokkal, és a SZÖVETSÉGI BAJNOK kihirdetése. Az egyéni bajnokság, egyben az országos csapatbajnokság válogató versenye is, melynek helyszíne a Maty-éri evezőspálya.  Az egyéni bajnokságok első helyezettjei - kivéve, ha a korábbi eredményesség alapján ezt a csapatkapitány felülbírálja - automatikusan tagjai a TCSOB csapatnak. A versenyen az első három helyezettet díjazzuk.
Az országos csapatbajnokságon való indulás, a tavalyi feltételekhez hasonló!
Verseny menete:
2026.05.23. szombat 
· 06:30-tól gyülekező, regisztráció a halőrháznál
· 06:45 sorsolás
· 07:00 helyek elfoglalása, felkészülés
07.40 limitellenőrzés 
· 08:20 etetés
· 08:30 verseny kezdete, I. forduló
· 13:25 jelzés az utolsó 5 percre
· 13:30 verseny vége, mérlegelés kezdete
· 14:00 közös étkezés, eredményhirdetés, TCSOB keret kihirdetése

A verseny, az országos finomszerelékes úszós szabályok szerint kerül megrendezésre. Versenyezni 1 bottal, egy horoggal lehet, a versenyző mellett bekészítve korlátlan számú készség foglalhat helyet. 3 kategóriában hirdetünk bajnokot, U15, U20, Női.  A pálya egyedi adottságai miatt, az országos verseny szabályzattól a következőkben térünk el: Etetőanyag limit: 15l etetőanyag (mely magában foglalja a benedvesített etetőanyagot, szemestakarmányt, földet, stb…), élőanyag: max 2l, melyből 0,5l lehet a giliszta (vágatlan). Etetőszúnyog, valamint tűzőszúnyog használata nem engedélyezett.  Mindenki hozza magával a FIPSed által elfogadott limitedényeket. Igény esetén a Szövetség 2 limitedény szettet tud biztosítani. Kérjük a versenyzőket, hogy a halak védelme érdekében, minimum 2db haltartót tegyenek a vízbe, melyekbe maximálisan 15kg halat helyezzenek. Javasolt egy pontyzsák bekészítése, 5 kg feletti zsákmány azonnal mérlegelésre kerül.
A mérlegelésig a versenyzők nem hagyhatják el a helyüket, csak kivételesen, a versenybírók engedélyével.
Háttérember, szülő, segítő a versenyző helyére bemehet, könnyítve a kommunikációt, de egyéb módon nem segíthet. Ez alól kivételt képez a fordulók kezdetén a ládák felállítása, költözés.  A verseny lefújásakor a mérlegelésbe csak a partvonalon túlra segített zsákmány számít bele.
Bothossz határok: U15 maximum 10m, U20 maximum 11,5m, Női maximum11,5m
 A versenyen felmerülő minden egyéb vitás kérdésben, az országos versenyszabályzat szerint döntünk! 
Óvás: a versenyt követő 30 percig.
Megkérünk mindenkit a sportszerű versenyzésre és a példamutató magatartásra. 

Díjazás: a verseny végén összesített eredmény kerül kihirdetésre
               kategóriánként I-III helyezett oklevél, érem, kupa, illetve tárgyjutalomban részesül
· A versenyen előforduló bármilyen balesetért a rendezőség semmiféle felelősséget nem vállal!     
· Kérünk benneteket, hogy a tó befogadóképességének korlátozott száma miatt, a nevezési szándékotokat minél hamarabb jelezzétek. Nevezési határidő: 2026.05.21. 
· Nevezni az iroda@bthsz.hu címen lehet, név, kategória, egyesület, kísérők száma megadásával.
Kísérők étkezési hozzájárulása 2000Ft/fő

Információkérés: +36303683692

Mindenkinek eredményes felkészülést és sikeres versenyzést kívánunk!

        BTHSZ Elnöksége
